作者：晁补之
词牌/韵律：喜朝天・踏莎行

paragraphs: 众芳残。
海棠正轻盈，绿鬓朱颜。
碎锦繁绣，更柔柯映碧，纤搊匀殷。
谁与将红间白，采熏笼、仙衣覆斑斓。
如有意、浓妆淡抹，斜倚阑干。
夭饶向晚春后，惯困欹晴景，愁怕朝寒。
纵有狂雨，便离披损，不奈幽闲。
素李来禽总俗，谩遮映、终羞格疏顽。
谁采顾，斜风教舞，月下庭间。